Na podlagi 29. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1 in [30/18](http://www.uradni-list.si/1/objava.jsp?sop=2018-01-1356)), 29. člena Zakona o javnih financah **(**Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677) in [55/15](http://www.uradni-list.si/1/objava.jsp?sop=2015-01-2277) – ZFisP) in 16. člena Statuta Občine Cerklje na Gorenjskem (Uradni vestnik Občine Cerklje na Gorenjskem, št. 7/2016), je Občinski svet Občine Cerklje na Gorenjskemna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sprejel

***ODLOK O PRORAČUNU***

***OBČINE CERKLJE NA GORENJSKEM ZA LETO 2021***

1. SPLOŠNA DOLOČBA

1. člen

(vsebina odloka)

S tem odlokom se za Občino Cerklje na Gorenjskem za leto 2021 določajo proračun, višina splošnega dela proračuna in struktura posebnega dela proračuna, postopki izvrševanja proračuna, posebnosti pri upravljanju in prodaji finančnega premoženja občine ter obseg zadolževanja in poroštev občine in javnega sektorja na ravni občine (v nadaljnjem besedilu: proračun).

2. VIŠINA SPLOŠNEGA DELA PRORAČUNA IN STRUKTURA POSEBNEGA DELA PRORAČUNA

2. člen

(sestava proračuna in višina splošnega dela proračuna)

V splošnem delu proračuna so prikazani prejemki in izdatki po ekonomski klasifikaciji do ravni kontov.

Splošni del proračuna se na ravni podskupin kontov določa v naslednjih zneskih:

|  |  |  |
| --- | --- | --- |
| Predlog proračuna 2021 | |  |
| **A.** | **BILANCA PRIHODKOV IN ODHODKOV** |  |
| Skupina/podskupina kontov | | v EUR |
|  | **I. SKUPAJ PRIHODKI (70+71+72+73+74)** | **11.053.611** |
|  | **TEKOČI PRIHODKI (70+71)** | 8.156.171 |
| 70 | DAVČNI PRIHODKI | **6.772.396** |
|  | 700 Davki na dohodek in dobiček | 5.031.247 |
|  | 703 Davki na premoženje | 1.326.720 |
|  | 704 Domači davki na blago in storitve | 349.429 |
|  | 706 Drugi davki in prispevki | 65.000 |
| 71 | NEDAVČNI PRIHODKI | **1.383.775** |
|  | 710 Udeležba na dobičku in dohodki od premoženja | 616.048 |
|  | 711 Takse in pristojbine | 14.736 |
|  | 712 Denarne kazni | 166.150 |
|  | 713 Prihodki od prodaje blaga in storitev | 23.000 |
|  | 714 Drugi nedavčni prihodki | 563.841 |
| 72 | KAPITALSKI PRIHODKI | **832.000** |
|  | 720 Prihodki od prodaje osnovnih sredstev | 182.000 |
|  | 722 Prihodki od prodaje zemljišč in nematerialnega premoženja | 650.000 |
| 73 | PREJETE DONACIJE | **0** |
|  | 730 Prejete donacije iz domačih virov | 0 |
| 74 | TRANSFERNI PRIHODKI | **2.065.440** |
|  | 740 Transferni prihodki iz drugih javnofinančnih institucij | 971.816 |
|  | 741 Prejeta sredstva iz državnega proračuna iz sredstev proračuna Evropske unije | 1.093.624 |
|  | II. SKUPAJ ODHODKI (40+41+42+43) | **18.001.231** |
| 40 | TEKOČI ODHODKI | **3.092.856** |
|  | 400 Plače in drugi izdatki zaposlenim | 538.089 |
|  | 401 Prispevki delodajalcev za socialno varnost | 75.100 |
|  | 402 Izdatki za blago in storitve | 2.385.637 |
|  | 409 Rezerve | 94.030 |
| 41 | TEKOČI TRANSFERI | **2.805.753** |
|  | 410 Subvencije | 182.000 |
|  | 411 Transferi posameznikom in gospodinjstvom | 1.751.852 |
|  | 412 Transferi neprofitnim organizacijam in ustanovam | 456.750 |
|  | 413 Drugi tekoči domači transferi | 415.151 |
| 42 | INVESTICIJSKI ODHODKI | **11.865.622** |
|  | 420 Nakup in gradnja osnovnih sredstev | 11.865.622 |
| 43 | INVESTICIJSKI TRANSFERI | **237.000** |
|  | 431 Investicijski transferi pravnim in fizičnim osebam, ki niso proračunski uporabniki | 237.000 |
|  | III. PRORAČUNSKI PRESEŽEK |  |
|  | (PRORAČUNSKI PRIMANJKLJAJ) (I.-II.) | -6.847.620 |
| **B.** | **RAČUN FINANČNIH TERJATEV IN NALOŽB** |  |
| **Skupina/Podskupina kontov** | |  |
|  | IV. PREJETA VRAČILA DANIH POSOJIL IN KAPITALSKIH DELEŽEV (750+751+752) | 217.620 |
| 75 | PREJETA VRAČILA DANIH POSOJIL IN PRODAJA KAPITALSKIH DELEŽEV | 217.620 |
|  | 751 Prodaja kapitalskih deležev | 217.620 |
|  | V. DANA POSOJILA IN POVEČANJE KAPITALSKIH DELEŽEV (440+441+442+443) | 0 |
|  | VI. PREJETA MINUS DANA POSOJILA |  |
|  | IN SPREMEMBE KAPITALSKIH DELEŽEV (IV.-V.) | 217.620 |
| **C.** | **RAČUN FINANCIRANJA** |  |
| **Skupina/Podskupina kontov** | |  |
|  | VII. ZADOLŽEVANJE (500) | 3.300.000 |
| 50 | ZADOLŽEVANJE | 3.300.000 |
|  | 500 Domače zadolževanje | 3.300.000 |
|  | IX. SPREMEMBA STANJA SREDSTEV NA RAČUNIH (I.+IV.+VII.-II.-V.-VIII.) | -3.430.000 |
|  | **X. NETO ZADOLŽEVANJE (VII.-VIII.)** | 3.300.000 |
|  | XI. NETO FINANCIRANJE (VI+VII.-VIII.-IX.) | 6.947.620 |
|  | Stanje na računu preteklega leta 31.12. | 3.430.000 |

Posebni del proračuna sestavljajo finančni načrti neposrednih uporabnikov, ki so razdeljeni na naslednje programske dele: področja proračunske porabe, glavne programe in podprograme, predpisane s programsko klasifikacijo izdatkov občinskih proračunov. Podprogram je razdeljen na proračunske postavke, ta pa na pod konte, določene s predpisanim kontnim načrtom.

Posebni del proračuna do ravni proračunskih postavk – pod kontov in načrt razvojnih programov sta prilogi k temu odloku in se objavita na spletni strani občine.

Načrt razvojnih programov sestavljajo projekti.

3. POSTOPKI IZVRŠEVANJA PRORAČUNA

3. člen

(izvrševanje proračuna)

V tekočem letu se izvršuje proračun tekočega leta.

Proračun se izvršuje skladno z določbami zakona, ki ureja javne finance in podzakonskimi predpisi, izdanimi na njegovi podlagi, in tega odloka

Proračun se izvršuje na ravni proračunske postavke - pod konta.

Veljavni načrt razvojnih programov tekočega leta mora biti za tekoče leto usklajen z veljavnim proračunom.

4. člen

(namenski prihodki in odhodki proračuna)

Namenski prihodki proračuna so:

* donacije,
* pristojbina za vzdrževanje gozdnih cest,
* požarna taksa,
* turistična taksa,
* prihodki iz naslova komunalnih prispevkov,
* okoljska dajatev za onesnaževanje okolja zaradi odvajanja odpadnih voda,
* prejeta sredstva iz državnega proračuna in javnih agencij za investicije.

Če se po sprejemu proračuna vplača namenski prihodek, ki zahteva sorazmeren namenski izdatek, ki v proračunu ni izkazan v zadostni višini, se za višino vplačanega namenskega prihodka lahko poveča obseg teh izdatkov in višina proračuna.

5. člen

(prerazporejanje pravic porabe)

Osnova za prerazporejanje pravic porabe je zadnji sprejeti proračun, spremembe proračuna ali rebalans proračuna.

O prerazporeditvah pravic porabe v posebnem delu proračuna med glavnimi programi v okviru področja proračunske porabe odloča na predlog neposrednega uporabnika predstojnik neposrednega uporabnika, to je župan.

Župan s poročilom o izvrševanju proračuna v mesecu juliju in konec leta z zaključnim računom poroča občinskemu svetu o veljavnem proračunu za leto 2021 in njegovi realizaciji.

6. člen

(največji dovoljeni obseg prevzetih obveznosti v breme proračunov prihodnjih let)

Neposredni uporabnik lahko v tekočem letu odda javno naročilo za celotno vrednost projekta, ki je vključen v načrt razvojnih programov, če so zanj načrtovane pravice porabe na proračunskih postavkah v sprejetem proračunu.

Skupni obseg prevzetih obveznosti neposrednega uporabnika, ki bodo zapadle v plačilo v prihodnjih letih za investicijske odhodke in investicijske transfere ne sme presegati 80 % pravic porabe v sprejetem finančnem načrtu neposrednega uporabnika.

7. člen

(spreminjanje načrta razvojnih programov)

Župan lahko spreminja vrednost projektov v načrtu razvojnih programov za največ 20 %. V primeru premalo planiranih sredstev za tekoče leto, ta sredstva lahko črpa iz tekoče proračunske rezerve. Projekte, katerih vrednost se spremeni za več kot 20 % mora predhodno potrditi občinski svet.

Projekti, za katere se zaradi prenosa plačil v tekoče leto, zaključek financiranja prestavi iz predhodnega v tekoče leto, se uvrstijo v načrt razvojnih programov po uveljavitvi proračuna.

Novi projekti se uvrstijo v načrt razvojnih programov na podlagi odločitve občinskega sveta.

8. člen

(proračunski skladi)

Proračunski skladi so;

1. podračun proračunske rezerve, oblikovane po ZJF .
2. podračun stanovanjskega sklada

Občina oblikuje proračunske rezerve iz prve točke v zakonski višini največ do višine 1,5% prejemkov proračuna. Proračunske rezerve:

* za stanovanjski sklad se v letu 2021 oblikujejo v višini 513 €,
* za naravne nesreče se v letu 2021 oblikuje v višini 18.000 €.

Na predlog za finance pristojnega organa občinske uprave odloča o uporabi sredstev proračunske rezerve za namene iz drugega odstavka 49. člena ZJF do višine 6.500,00 € župan in o tem s pisnimi poročili obvešča občinski svet.

9. člen

(splošna proračunska rezervacija)

V proračunu se do višine, določene v posebnem delu, zagotovijo sredstva splošne proračunske rezervacije, ki je namenjena financiranju odhodkov, ki jih ob sprejemanju proračuna ni bilo mogoče predvideti ali zanje ni bilo mogoče predvideti zadostnih sredstev. O uporabi splošne proračunske rezervacije odloča župan.

10. člen

(pooblastila županu)

S tem odlokom občinski svet Občine Cerklje na Gorenjskem pooblašča župana, da potrdi investicijsko dokumentacijo za projekte, pripravljene na podlagi določil Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. [60/06](http://www.uradni-list.si/1/objava.jsp?sop=2006-01-2549), [54/10](http://www.uradni-list.si/1/objava.jsp?sop=2010-01-3041) in [27/16](http://www.uradni-list.si/1/objava.jsp?sop=2016-01-1079))

4. POSEBNOSTI RAVNANJA S STVARNIM PREMOŽENJEM

11. člen

(odpis dolga)

Če so izpolnjeni pogoji iz tretjega odstavka 77. člena ZJF, lahko župan v letu 2021 odpiše dolgove, ki jih imajo dolžniki do občine, in sicer največ do skupne višine 5.000 €.

Obseg sredstev se v primerih, ko dolg do posameznega dolžnika neposrednega uporabnika ne presega stroška 2 €, v poslovnih knjigah razknjiži in se v kvoto iz prvega odstavka tega člena ne všteva.

5. OBSEG ZADOLŽEVANJA IN POROŠTEV OBČINE IN JAVNEGA SEKTORJA

12. člen

(obseg zadolževanja občine in izdanih poroštev občine)

Občina Cerklje na Gorenjskem se lahko dolgoročno zadolži do višine 3.300.000 €.

Obseg poroštev občine za izpolnitev obveznosti javnih zavodov, javnih podjetij in drugih pravnih oseb, katerih ustanoviteljica je Občina Cerklje na Gorenjskem, v letu 2021 ne sme preseči 100.000,00 €. Skupna višina pomeni največjo dovoljeno vsoto vseh poroštev skupaj.

Pogoj za poroštvo pravnim osebam javnega sektorja in drugim pravnim osebam, katerih ustanoviteljica je Občina Cerklje na Gorenjskem, je soglasje Občinskega sveta Občine Cerklje na Gorenjskem. Občinski svet Občine Cerklje na Gorenjskem pooblašča župana Občine Cerklje na Gorenjskem, da podpiše poroštvo do dovoljene višine

6. PREHODNE IN KONČNE DOLOČBE

13. člen

(začasno financiranje v letu 2022)

V obdobju začasnega financiranja Občine Cerklje na Gorenjskem v letu 2022, če bo začasno financiranje potrebno, se uporablja ta odlok in sklep o določitvi začasnega financiranja.

14. člen

(uveljavitev odloka)

Ta odlok začne veljati z dnem objave v Uradnem glasilu slovenskih občin. Splošni in posebni del proračuna ter načrt razvojnih programov se objavijo na spletni strani občine.

Številka:

Cerklje: 29.12.2020

OBČINA CERKLJE NA GORENJSKEM

Župan

Franc Čebulj l. r.

PRILOGI:

1. Posebni del proračuna
2. Načrt razvojnih programov